የሕዝበ ሙስሊሙ መፍትሄ አፈላላጊ ኮሚቴ ሰብሳቢ ኡስታዝ አቡበከር አህመድ ከሰኞ ምሽት ጀምሮ በቃሊቲ ከፍተኛ ድብደባ እየተፈጸመበት አንደሆነ ታወቀ፡፡ ኡስታዝ አቡበከር ቀድሞ ከዩሱፍ ጌታቸው ጋር ታስሮበት ከነበረው ዞን ለብቻው ተነጥሎ ወደ ዞን አንድ መወሰዱ የታወቀ ሲሆን ባሳለፋቸው ሁለት ሌሊቶችም ከፍተኛ ግርፋት ሲፈጸምበት እንደነበር ማረጋገጥ ተችሏል፡፡ ኡስታዝ ትላንት ማክሰኞ ሰውነቱ በከፍተኛ ሁኔታ ደካክሞና አባብጦ የታየ ሲሆን ከወትሮው በተለየ በአምስት ፖሊሶች ተከቦም ቤተሰቦቹ እንዳዩትና ቤተሰቦች ሀዘናቸውን መቆጣጠር አቅቷቸው ያለቅሱ እንደነበር ተሰምቷል፡፡ ዛሬም ሁኔታው የከፍ እንደሆነ ተነግሯል፡፡ መንግስት በማእከላዊ ያደረሰው ስቃይና መከራ ሳይበቃው መልሶ ወደዚህ ተግባር ለምን እንደገባ ማወቅ ያልተቻለ ሲሆን ምንአልባትም ባለፈው ሳምንት በችሎት ፌት በተናገረው ንግግር ሳይሆን እንደማይቀር ተገምቷል፡፡
